Premier Lacrosse League

Premier Lacrosse League eli PLL on haavipallon eli lacrossen ammattilaissarja. Sarjan ensimmäinen kausi alkoi 1. kesäkuuta 2019 ja kaudesta 2021 alkaen siinä on pelannut kahdeksan joukkuetta. Joukkueilla ei ole kotikaupunkia, vaan sarja pelataan kiertuemuotoisena eri kaupungeissa Yhdysvalloissa ja Kanadassa. Sarjan perustivat lacrossepelaaja Paul Rabil yhdessä veljensä Miken kanssa.

PLL tulee määrittelemään kaudeksi 2024 joukkueilla kotikaupungit, mutta sarja pysyy kiertuemuotoisena. Hallitseva mestari on Waterdogs LC.

 Historia 
pienoiskuva|Sarjan perustaja Paul Rabil.
Perustaminen
Lokakuussa 2018 Bloomberg uutisoi, että Paul Rabil on perustamassa uutta ammattilaisten lacrossesarjaa. PLL:stä tuli suora kilpailija MLL:lle. PLL tarjosi ammattilaistason palkat ja terveydenhuollon. Mike Rabilista tuli sarjan toimitusjohtaja ja rahoittajiksi muun muassa Raine Group, NFL-ammattilainen Chris Hogan, Chernin Group, Creative Artists Agency, Blum Capital sekä useita entisiä lacrossepelaajia, jotka vaikuttivat liike-elämässä.

Rabilin visiossa pelaajat ovat sarjan tärkein omaisuus. Tätä tukeakseen PLL esitteli pohjoisamerikkalaisessa urheilussa täysin uuden konseptin, jossa pelajaat saavat vapaasti käyttää sarjan tuottamaa materiaalia, esimerkiksi koosteita otteluista. PLL hallinnoi myös omaa studiota, joka kehittää pelaajakeskeisiä sisältöjä.

PLL:n ensimmäinen kausi alkoi 1. kesäkuuta 2019. Sarjaan osallistuvilla kuudella joukkueella ei ollut tiettyä kotikaupunkia, vaan sarja kiersi 14 viikonlopun aikana 12 kaupungissa. PLL oli tehnyt myös sopimuksen NBC:n kanssa televisioinnista. Liiga määräsi pelaajien minimapalkaksi 25 000 dollaria.

 Laajentuminen 
Sarjan seitsemäs joukkue, Waterdogs, julkistettiin 1. tammikuuta 2020. Seitsemän joukkueen sarja mahdollisti paremmin organisoidut lepoviikot kauden aikana. Waterdogsin laajennusvaraus suoritettiin 12. helmikuuta, jossa joukkue varasi 18 pelaajaa alkuperäisistä joukkueista. Waterdogs sai varata ensimmäisenä veteraanipelaajien varaustilaisuudessa.

16. joulukuuta 2020 tiedotettiin, että MLL yhdistyy PLL:n kanssa. MLL:ssä pelannut Boston Cannons siirtyi uutena joukkueena sarjaan, laajentaen sarjan kahdeksaan joukkueeseen. Cannonsin brändi uudistettiin vastaamaan PLL:n brändia, säilyttäen kuitenkin osan Boston Cannonsin historiasta. PLL:ssä joukkue pelaa nimellä Cannons. Cannonsin laajennusvaraustilaisuus järjestettiin maaliskuussa 2021, jossa seura sai valita 18 pelaajaa muista seuroista.

Chernin Groupin johdolla tehtiin uusi rahoituskeräys vuonna 2022. Uusia sijoittajia olivat muun muassa showpainiorganisaatio WWE, koripalloilija Kevin Durant, yrittäjä Rich Kieman ja useat investointirahastot.

 Kotikaupungit 
Toukokuussa 2023 PLL ilmoitti, että se tulee määrittelemään jokaiselle sarjan joukkueelle kotikaupungin kaudeksi 2024. Kotikaupungeista järjestettiin yleisöäänestys, mutta 26:n kaupungin määrittelemiseen käytettiin lisäksi kuluttaja- ja lipunmyyntidataa ja pelipaikkojen saatavuutta. Huolimatta kotikaupungeista sarja ei luovu kiertuepohjaisesta järjestelmästä. Kaudella 2024 kahdeksan turnausta järjestetään seurojen kotikaupungeissa, joissa kotijoukkue pelaa kaksi ottelua. Kaksi turnausta järjestetään neutraaleissa kaupungeissa. Kotikaupungit julkistettiin marraskuussa 2023, ja samalla Chrome Lacrosse muutti nimensä Denver Outlawsiksi. Joukkueet jaettiin kahteen konferenssiin.

 Joukkueet 
 Konferenssi Joukkue Kaupunki Stadion Kapasiteetti Liittyi Mestaruudet Itäinen Boston Cannons Foxborough, Massachusetts Harvard Stadium 25 000 2021 0 Maryland Whipsnakes Baltimore, Maryland Homewood Field 8 500 2019 2 (2019, 2020) New York Atlas Hempstead, New York Casey Stadium 8 500 2019 0 Philadelphia Waterdogs Chester, Pennsylvania Villanova Stadium 12 500 2020 1 (2022) Läntinen California Redwoods San José, Kalifornia Torero Stadium 6 000  2019 0 Carolina Chaos Charlotte, Pohjois-Carolina American Legion Memorial Stadium 10 500  2019 1 (2021) Denver Outlaws Denver, Colorado Barton Stadium 3 117 2019 0 Utah Archers Herriman, Utah Zions Bank Stadium 5 000  2019 1 (2023)

 Mestarit 
 Kausi Mestari Tulos Toinen Areena Kaupunki Yleisömäärä Loppuottelunarvokkain pelaaja   2019 Whipsnakes 12–11 (ja.) Redwoods Talen Energy Stadium Chester 12 556 Matt Rambo  2020 Whipsnakes 12–6 Chaos Zions Bank Stadium Herriman 0 (COVID-19) Zed Williams  2021 Chaos 14–9 Whipsnakes Audi Field Washington  Blaze Riorden  2022 Waterdogs 11–9 Chaos Subaru Park Chester   Michael Sowers  2023 Archers 15–4 Waterdogs  Brett Dobson 

 Lähteet 

Luokka:Yhdysvaltain haavipallo
Luokka:Palloilusarjat